Lujdor
Louis ili Louis d'or (na francuskom doslovno "Louis od zlata"), na prostoru Jugoslavije navođen kao lujdor, je naziv za kovanice, odnosno zlatnike koji su služili kao valuta u Kraljevini Francuskoj u 17. i 18. vijeku. Prvi put su uvedeni 1640. za vrijeme vladavine kralja Louisa XIII po kome su dobili ime; izdavao se u apoenima od pola, jednog, dva, četiri i osam louisa. Kasniji zlatnici su se, s obzirom da su se svi kasniji monarsi zvali "louis", također nazivali "lujdor", samo su izdavani u apoenima u pola jednog ili dva louisa. Vrijednost im je fluktuirala sve do 1726. kada je postignuta određena financijska stabilizacija.

Louis je kao valuta ukinut nakon rušenja monarhije u Francuskoj revoluciji i zamijenjen francuskim frankom, a potom napoleondorom.

Francuska ekonomska historija
Bivše valute